Hei vanhemmat

Olemme ilmoittautuneet mukaan viettämään lapsen oikeuksien viikkoa. Lapsen oikeuksien viikko on toiminnallinen teemaviikko, jonka tavoitteena on edistää YK:n lapsen oikeuksien sopimuksen tunnettuutta erityisesti lasten ja nuorten parissa.

Viikkoa vietetään 18.–24.11.2019. Kansainvälistä lapsen oikeuksien päivää vietetään 20. Marraskuuta, jolloin nostetaan myös lippu salkoon!

Tänä vuonna vietetään Lapsen oikeuksien sopimuksen 30- vuotisjuhlavuotta. Juhlavuoden teemana on lapsen oikeus olla oma itsensä. Se liittyy useisiin lapsen oikeuksien sopimuksen artikloihin, erityisesti sopimuksen [yleisperiaatteisiin](https://www.lapsenoikeudet.fi/blogi/lapsella-on-oikeus-olla-oma-itsensa/).

Lapsen oikeuksien komitean mukaan lapsuus tulee nähdä ainutlaatuisena ajanjaksona. Jokainen lapsi on oma ainutlaatuinen itsensä omien mielipiteidensä sekä kiinnostuksen kohteidensa kanssa. Jokaiselle lapselle tulee taata kehittymisen mahdollisuudet mahdollisimman täysimääräisesti. Meidän aikuisten tehtävänä on tukea lapsia tässä asiassa sekä näyttää heille esimerkkiä omalla toiminnallamme.

Teemaviikon aikana meidät johdattaa lapsen oikeuksiin Hupsis metsässä asuva [Tiuku](https://www.lapsenoikeudet.fi/blogi/lapset-ideoivat-maskotin-lapsen-oikeuksien-viikolle), joka lähettää meille päivittäin kirjeen ja antaa erilaisia toiminnallisia, liikunnallisia ja ilmaisullisia tehtäviä. Tehtävien avulla käsitellään muun muassa yhdenvertaisuutta, erilaisuuteen ja ystävyyteen liittyviä teemoja lasten kanssa.

*(Tähän halutessanne lyhyt kuvaus siitä, miten viikkoa vietetään teidän päiväkodissa/ryhmässä tai muussa paikassa*

Mikä on YK:n lapsen oikeuksien sopimus

YK:n lapsen oikeuksien yleissopimus hyväksyttiin YK:n yleiskokouksessa 20.11.1989 Sopimus on osa Suomen oikeusjärjestystä ja ollut voimassa lakina Suomessa vuodesta 1991. Ratifioidessaan lapsen oikeuksien sopimuksen Suomi sitoutui turvaamaan lapsen kaikki oikeudet sekä suojelemaan ja edistämään niitä. Lapsen oikeuksien sopimus koskee kaikkia alle 18-vuotiaita lapsia.

Lue lisää: www.lapsenoikeudet.fi ja www.lapsenoikeuksienviikko.fi